CELEX: C2004/300/70
Language: lt
Date: 2004-12-04 00:00:00
Title: Byla C-442/04 Ispanijos Karalystės 2004 m. spalio 21 d. pareikštas ieškinys Europos Sąjungos Tarybai

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/36
            
         Ispanijos Karalystės 2004 m. spalio 21 d. pareikštas ieškinys Europos Sąjungos Tarybai
   (Byla C-442/04)
   (2004/C 300/70)
   2004 m. spalio 21 d. Europos Bendrijų Teisingumo Teisme buvo pareikštas Ispanijos Karalystės, atstovaujamos Abogado del Estado Enrique Braquehais Conesa, nurodžiusio adresą dokumentams įteikti Liuksemburge, ieškinys Europos Sąjungos Tarybai.
   Ispanijos Karalystė Teisingumo Teismo prašo:
   
               —
            
            
               panaikinti 2004 m. liepos 19 d. Tarybos Reglamento (EB) Nr. 1415/2004 (1), nustatančio didžiausias metines žvejybos pastangas tam tikroms žvejybos zonoms ir žvejybos rūšims, 1–6 straipsnius, įgyvendinančius 2003 m. lapkričio 4 d. Tarybos Reglamento (EB) Nr. 1954/2003 (2) dėl su tam tikromis Bendrijos žvejybos vietomis ir ištekliais susijusios žvejybinės pastangos valdymo, iš dalies pakeičiančio Reglamentą (EB) Nr. 2847/93 (3) bei panaikinančio Reglamentus (EB) Nr. 685/95 (4) bei (EB) Nr. 2027/95 (5), 3 ir 6 straipsnius ir
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Nediskriminavimo principo pažeidimas:
   
               a)
            
            
               Šiuo ieškiniu ginčijamas Reglamentas Nr. 1415/2004 yra teisės aktas, įgyvendinantis Reglamentą (EB) Nr. 1954/2003, konkrečiai jo 3 ir 6 straipsnius dėl šiuose straipsniuose nustatytos didžiausios metinės žvejybos pastangos kiekvienai valstybei narei bei kiekvienai zonai ir žvejybos rūšiai, užginčytus Ispanijos Karalystės (byla C-36/04), kadangi juose 1998-2002 metai naudojami kaip referencinis laikotarpis, dėl ko Ispanijos laivynas yra diskriminuojamas nacionalinės priklausomybės pagrindu, nes pagal Ispanijos Karalystės ir Portugalijos Respublikos stojimo į Europos Bendrijas aktą ir Reglamentus (EB) Nr. 685/95 ir 2027/95 šiuo laikotarpiu Ispanijos laivyno priėjimas prie CIEM V b, VI, VII ir VIII a, b, d ir e zonų buvo ribojamas.
            
         
               b)
            
            
               Ginčijamo Reglamento (EB) Nr. 1954/2003, kurį įgyvendina Reglamentas (EB) Nr. 1415/2004, 6 straipsnyje nurodyto pažeidžiamo rajono nustatymas, atsižvelgiant į tai, kad naujai nustatytas pažeidžiamas rajonas iš dalies sutampa su „Irish box“ rajonu, kuriame pagal Ispanijos Karalystės ir Portugalijos Respublikos stojimo sutartį Ispanijos laivynui taikomi apribojimai, taip pat diskriminuoja Ispanijos laivyną.
            
         Piktnaudžiavimas įgaliojimais:
   Pažeidžiamo rajono apsauga, reglamentuojama Reglamento (EB) Nr. 1954/2003, kurį įgyvendina šioje byloje ginčijamas Reglamentas (EB) Nr. 1415/2004, 6 straipsniu, turėjo būti taikoma vadovaujantis Reglamentu (EB) Nr. 850/1998, kuriuo nustatomos techninės priemonės jūrų gyvūnų jaunikliams apsaugoti ir kuris taikomas visiems rajonams, kurie moksliniais tyrimais būtų nustatyti kaip atitinkantys šią sąlygą.
   
      (1)  OL L 258, 2004 8 5, p. 1.
   
      (2)  OL L 289, 2003 11 7, p. 1.
   
      (3)  OL L 261, 1993 10 20, p. 1.
   
      (4)  OL L 71, 1995 3 31, p. 5.
   
      (5)  OL L 199, 1995 8 24, p. 1.